KDE

alt=|náhľad|KDE Plasma 5.16
KDE (K Desktop Environment) je slobodné a prepracované desktopové prostredie pre unixové a linuxové pracovné stanice a vývojová platforma založená na knižnici Qt od spoločnosti Trolltech. Qt je v súčasnosti vlastnené spoločnosťou The Qt Company.

Beží na väčšine unixových systémov, napríklad Linux, BSD, AIX alebo Solaris, ako aj Mac OS X a Microsoft Windows, vďaka použitej knižnici QT aktuálne vo verzií 5, ktorá je platformovo nezávislá.

 História 
KDE bolo založené Matthiasom Ettrichom v roku 1996, keď bol študentom Univerzity Eberharda Karla v Tübingene. Bol nespokojný so  stavom desktopových prostredí pre Linux, aj Unix. Uprostred svojich pripomienok v diskusii kritizoval, že neexistujú programy s jednotným ovládaním, podobným vzhľadom alebo správaním. Niečo, čo bude vyzerať rovnako a bude jednoduché používať. Nasledovala veľká odozva, a tak sa zrodil projekt KDE.

Matthias použil pre KDE knižnicu Qt. V roku 1997 bola vydaná prvá verzia veľkého a komplexného projektu. V tej dobe ešte Qt nepoužívalo otvorenú licenciu, kvôli čomu niektorí programátori, ktorí sa do KDE nezapojili, založili dva ďalšie projekty: Harmony pre náhradu Qt knižníc a GNOME k vytvoreniu iného obdobného projektu ako KDE, ale postavenom na úplne odlišných knižniciach.

V novembri roku 1998 sa Trolltech rozhodol zmeniť licenciu na voľnejší Q Public License (QPL). Čo síce mierne zlepšilo situáciu, ale debaty o správnosti pokračovali až do roku 2000, kedy Trolltech vydal unixovú verziu pod GNU General Public License (GPL).

V súčasnosti posledná verzia KDE Plasma 5 je založená na Qt verzii 5.

Obe najvýznamnejšie linuxové desktopové prostredia KDE a GNOME sú v súčasnosti zapojené v projekte Freedesktop.org.

 Opis 
KDE je v súčasnosti najprepracovanejšie jednoduché používateľské rozhranie pre pracovné stanice. Patrí medzi najpoužívanejšie spolu s prostredím systému MS Windows a Mac OS X.

KDE pozostáva z niekoľkých súčastí, ktoré tvoria kompletné desktopové prostredie:
 správca prihlásenia SDDM
 správca okien KWin
 programy pre vytvorenie pracovnej plochy a panelov, ako Plasma Desktop a Kicker
 výkonný a moderný internetový prehliadač Falkon
súborový manažér Dolphin,
 nástroje, utility, editory a ďalšie programy

Súčasťou KDE sú aj niektoré programy, ktoré patria medzi najrozšírenejšie vo svete slobodného softvéru. Dobrý príklad je hudobný prehrávač Elisa.

 Kancelárske balíky 
V KDE je možné používať akýkoľvek kancelársky balík pre Unixové systémy. V súčasnosti je najpoužívaniejším kancelárskym balíkom LibreOffice.

Okrem OpenOffice.org a súboru AbiWord+Gnumeric bol tiež populárny KOffice, ktorý neskôr nahradil projekt Calligra. Je to kompletný súbor nástrojov pre prácu s textom, tabuľkami, databázami, prezentáciami a obrázkami. Známa výhoda oproti OpenOffice.org je rýchlejšie spustenie.

 Vývoj KDE 

 Minulosť 

12. júl 1998 – KDE 1.0
6. február 1999 – KDE 1.1
23. október 2000 – KDE 2.0
26. február 2001 – KDE 2.1
15. august 2001 – KDE 2.2
3. apríl 2002 – KDE 3.0
28. január 2003 – KDE 3.1
3. február 2004 – KDE 3.2
19. august 2004 – KDE 3.3
16. marec 2005 – KDE 3.4
29. november 2005 – KDE 3.5
11. január 2008 – KDE 4.0
29. júl 2008 – KDE 4.1
27. január 2009 – KDE 4.2
4. august 2009 – KDE 4.3
9. február 2010 – KDE 4.4
10. august 2010 – KDE 4.5
26. január 2011 – KDE 4.6
27. júl 2011 – KDE 4.7
25. január 2012 – KDE 4.8
1. august 2012 – KDE 4.9
6. február 2013 – KDE 4.10
15. júla 2015 – KDE 5.0 prvá verzia KDE 5. generácie
6. februára 2018 – KDE 5.12 verzia s dlhodobou podporou (LTS)

 Súčasnosť 

11. februára 2020 – KDE 5.18 predchádzajúca verzia s dlhodobou podporou (LTS)
8. február 2022 – KDE 5.24.0 aktuálna stabilná verzia (Stable) a verzia s dlhodobou podporou (LTS)

 Pozri aj 
 KDE 4
KDE Plasma 5
 KDE (komunita)

 Iné projekty 
.

 Externé odkazy 
 oficiálna stránka (anglicky)
 KDE.News, novinky o KDE (anglicky)


Kategória:Linux
Kategória:X Window System